কানাই ফের চিমত্মার কালাপানিতে ডুবে গেলেন। সৌভিক এদিক সেদিক ফোন করে অধস্তনদের নির্দেশ দিচ্ছিল আর তার নিজের কাজ অন্যদের কাঁধে ঠেলার চেষ্টা করছিল। কানাইদার পালস্নায় পড়ে তার নিজের সব কাজ আজকের মতো লাটে ওঠার জোগাড়। ক্রাইম কনফারেন্সে কমিশনারের নাতিদীর্ঘ স্পিচের মাঝে সৌভিক টেস্ট আদান-প্রদান করেছে। ডিসি-ক্রাইম দেখতে পেয়ে ইশারায় ধমক দিয়েছে। কসবা থানা একটা খুনের কেস রেফার করেছে। সৌভিক ফরেনসিক পাঠানোর নির্দেশ দিলো। কানাই ক্লোজ থাকায় তার কাঁধে এমনিতেই অনেকগুলো দায়িত্ব। সৌভিক জানে, যদি প্যাঁদিয়ে কথা বের করার কিছু কেস আসে, তবেই এখন গোয়েন্দা বিভাগ সলভ করতে পারবে। সিরিয়াস কেস এলে এ-মুহূর্তে ডিডি অচল, কানাইকে ফের অফিসিয়াল তলব দিতে হবে। কানাই সেই আশাতেই সকাল থেকে দপ্তরে এসে বসে থাকে, এই বুঝি জয়েন্ট সিপির ঘর থেকে ডাক এলো। সপ্তাহ দুয়েক ঘুরতে চলল। কলকাতায় কি পেটি ক্রাইম ছাড়া আর কিছুই নেই রে বাপ! সৌভিক ফরেনসিকে ফোন করতে যাচ্ছিল, দেখল – চেম্বারের পর্দা ঠেলে এক পৃথুলা, বয়স্ক নারী প্রবেশ করলেন। সৌভিক এনাকে আগেও দেখেছে, লালবাজারেই, কিন্তু ঠিকঠাক মনে করতে পারল না।